CELEX: 32011R0428
Language: et
Date: 2011-04-27 00:00:00
Title: Komisjoni määrus (EL) nr 428/2011, 27. aprill 2011 , teatavate kaupade klassifitseerimise kohta kombineeritud nomenklatuuris

3.5.2011   
            
            
               ET
            
            
               Euroopa Liidu Teataja
            
            
               L 113/6
            
         KOMISJONI MÄÄRUS (EL) nr 428/2011,
   27. aprill 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. aprill 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Patareitoitega aparaat, mis kujutab endast silindrit, mille üldkõrgus on umbes 21 cm, diameeter 9 cm ja mass umbes 310 g (niinimetatud aerosoolidosaator) ning mis on konkreetselt ette nähtud kasutamiseks vahetatava aerosooliballooniga.
                              Aparaadi osad on järgmised:
                              
                                          —
                                       
                                       
                                          elektromehaaniline süsteem aerosooliballooni pihustusmehhanismi käivitamiseks,
                                       
                                    
                                          —
                                       
                                       
                                          andur ja nupud elektromehaanilise süsteemi käivitamiseks ning
                                       
                                    
                                          —
                                       
                                       
                                          avausega plastikkorpus, mis võimaldab pihustada aerosooli elektromehaanilise süsteemi käivitumise korral.
                                       
                                    Kui aparaat on varustatud aerosooliballooniga, suudab aparaat piiratud ulatusega siseruumis värskendada õhku lõhnaaine portsjonite pihustamisega kas siis, kui andur tuvastab inimese kohaloleku, või ettenähtud ajavahemike tagant.
                           
                        
               
                  8509 80 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 85 märkuse 3 punktiga b ning CN-koodide 8509 ja 8509 80 00 sõnastusega.
                  Kuna aparaat ise ei suuna ega pihusta aerosooliballooni sisu, vaid üksnes käivitab aerosooliballooni pihustusmehhanismi, ei või seadet klassifitseerida rubriigi 8424 alla.
                  Aparaat on elektromehaaniline sisseehitatud mootoriga seade, mis kuulub rubriiki 8509 ja on sellist tüüpi, mida tavaliselt kasutatakse kodus.
                  Seega tuleb toode klassifitseerida CN-koodi 8509 80 00 alla.
               
            
                  
                              2.
                           
                           
                              Jaemüügikomplekt, mis koosneb järgmistest osadest:
                              
                                          —
                                       
                                       
                                          elektromehaaniline seade (niinimetatud aerosoolidosaator) ja
                                       
                                    
                                          —
                                       
                                       
                                          vahetatav aerosooliballoon.
                                       
                                    Niinimetatud aerosoolidosaator on patareitoitega aparaat, mis kujutab endast silindrit, mille üldkõrgus on umbes 21 cm, diameeter 9 cm ja mass umbes 310 g ning mis koosneb järgmistest osadest:
                              
                                          —
                                       
                                       
                                          elektromehaaniline süsteem aerosooliballooni pihustusmehhanismi käivitamiseks,
                                       
                                    
                                          —
                                       
                                       
                                          andur ja nupud elektromehaanilise süsteemi käivitamiseks ning
                                       
                                    
                                          —
                                       
                                       
                                          avausega plastikkorpus, mis võimaldab pihustada aerosooli elektromehaanilise süsteemi käivitumise korral.
                                       
                                    Aerosooliballoon sisaldab valmis, lõhnastatud ruumidesodoranti CN-koodiga 3307 49 00.
                              Kui aerosoolidosaator on varustatud aerosooliballooniga, suudab aparaat piiratud ulatusega siseruumis värskendada õhku lõhnaaine portsjonite pihustamisega kas siis, kui andur tuvastab inimese kohaloleku, või ettenähtud ajavahemike tagant.
                              Aerosooliballoon on tarbekaup, mille võib tühjaks saamise korral asendada muu samade mõõtmetega aerosooliballooniga.
                           
                        
               
                  8509 80 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6, grupi 85 märkuse 3 punktiga b ning CN-koodide 8509 ja 8509 80 00 sõnastusega.
                  Koostisosa, mis annab komplektile selle olulised omadused, on aerosoolidosaator, kuna seda kasutatakse pidevalt, samas kui aerosooliballoon tuleb pärast tühjakssaamist asendada.
                  Kuna aparaat ise ei suuna ega pihusta aerosooliballooni sisu, vaid üksnes käivitab aerosooliballooni pihustusmehhanismi, ei või seadet klassifitseerida rubriigi 8424 alla.
                  Aparaat on elektromehaaniline sisseehitatud mootoriga seade, mis kuulub rubriiki 8509 ja on sellist tüüpi, mida tavaliselt kasutatakse kodus.
                  Seega tuleb komplekt klassifitseerida CN-koodi 8509 80 00 alla.